S-205/2015

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 30. mars 2015, á hendur Þ-kk-þgf G-kk-þgf, kennitala 000000-0000, Einigrund 6, Akranesi, fyrir fjársvik, með því að hafa á tímabilinu 25. – 27. júlí 2014, í alls 22 skipti, svikið út vörur og þjónustu hjá eftirgreindum fyrirtækjum og aðilum, samtals að verðmæti 212.822 krónur, með því að framvísa þar í blekkingarskyni og án heimildar greiðslukorti A og látið þannig skuldfæra andvirði varanna og þjónustunnar á kortareikning eiganda eins og hér greinir:

Samtals kr. 214.622

Teljast brot þessi varða við 248 gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæðis í ákæru.

Ákærði er fæddur í október 1972. Samkvæmt framlögðu sakavottorði, dagsettu 24. mars 2015, hefur ákærða sex sinnum verið gert að sæta refsingu fyrir auðgunarbrot frá árinu 2003. Ítrekunaráhrif þess brots sem ákærði var dæmdur fyrir árið 2003 eru þó fyrnd, sbr. 3. mgr. 71. gr. almennra hegningarlaga nr. 19/1940. Með dómi Héraðsdóms Reykjavíkur, uppkveðnum 25. febrúar 2009, var ákærða gert að sæta fangelsi í sex mánuði, þar af þrjá mánuði skilorðsbundið í þrjú ár, meðal annars fyrir auðgunarbrot. Með dómi Héraðsdóms Reykjaness, uppkveðnum 13. maí 2009, var ákærða dæmdur hegningarauki og honum gert að sæta fangelsi í fjóra mánuði, skilorðsbundið í þrjú ár, meðal annars fyrir auðgunarbrot. Með dómi Héraðsdóms Reykjavíkur, uppkveðnum 15. nóvember 2010, var ákærða gert að sæta fangelsi í sex mánuði fyrir auðgunarbrot. Þá var ákærða, með dómi Héraðsdóms Reykjavíkur, uppkveðnum 12. desember 2011, gert að sæta fangelsi í fjóra mánuði fyrir auðgunarbrot. Loks var ákærða, með dómi Héraðsdóms Reykjavíkur, uppkveðnum 27. mars 2013, gert að sæta fangelsi í tvo mánuði fyrir þjófnað. Hinn 4. september 2013 var ákærða veitt reynslulausn á eftirstöðvum fangelsisrefsingar, 225 dögum, í tvö ár. Ákærði er í máli þessu sakfelldur fyrir fjársvik og hefur með þeim brotum, sem í ákæru greinir, rofið skilorð reynslulausnarinnar, sbr. 2. mgr. 64. gr. laga nr. 49/2005 um fullnustu refsinga. Með hliðsjón af sakaferli ákærða fer refsing sú sem hann hefur nú unnið til fram úr sektum, sbr. 256. gr. laga nr. 19/1940, og verður þar af leiðandi að taka reynslulausnina upp og dæma ákærða refsingu í einu lagi, sbr. 77. gr. sömu laga. Með hliðsjón af sakarefni málsins og því að ákærði hefur gengist greiðlega við brotum sínum þykir refsing ákærða hæfilega ákveðin fangelsi í átta mánuði. Í ljósi ítrekaðra brota ákærða þykja ekki efni til að skilorðsbinda refsinguna.

Ákærði greiði málsvarnarþóknun skipaðs verjanda síns, G-kk-ef E-kk-ef hdl., 96.720 krónur, að meðtöldum virðisaukaskatti.

Annan sakarkostnað hefur ekki leitt af málinu.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf G-kk-nf, sæti fangelsi í átta mánuði.

Ákærði greiði málsvarnarþóknun skipaðs verjanda síns, G-kk-ef E-kk-ef hdl., 96.720 krónur.

V-kvk-nf S-kvk-nf